B :Neqqar izegzawen [izəgzawən], iwraɣen [iwɍaʁən] imir-nni ur neqcen ara tineqlin neɣ maulac ad qqarent, imellalen [iməll͡ alən] xeddmen deg-sen llubya akked lḥemmeẓ imir-nni i yeǧuǧug lberquq, llan iquranen [iquranən] neqqar-asen ussan n tylalt [us͡san tt͡ ajlalt] mi ara teqqar lḥaǧǧa, tella tmegra 15 deg yimezwura n maggu megren timẓin, 15 ineggura megren irden, ibawen imenza, ad ruḥent tlawin ad d-kksent ibawen yella wanida ttemcawarent d lǧiran akka ad ɛedlent akk ad sewwent ibawen, ma-ulac ilaq ad muddent tumṭict i wiyaḍ-nni wid ur nesɛi ara neɣ wid ur nexdim ara ibawen ass-nni d imensi ajdid win ara issendun iɣi ad ṭṭfen taxeddact-nni tamezwarut ad tikal akked ukeffay azekka-nni ad tendu akked yiɣi, tameddit mi yewwa imensi seksu s leɣmud ad t-id-smiren ɣer lǧefna ad inin i yeqrar ur reffden ara tiflut ad d-awin tawdect neɣ uzzal ad t-ssersen ddaw n lǧefna ad ččen akken iɛeggalen bac ad ṣeḥḥin.